
(Nõusolek)
Euroopa Parlament,
–	võttes arvesse Rahapesu ja Terrorismi Rahastamise Tõkestamise Ameti haldusnõukogu 9. detsembri 2025. aasta ettepanekut (GBSUPi otsus 7/2025 (GBFIU otsus 11/2025)),
–	võttes arvesse Euroopa Parlamendi ja nõukogu 31. mai 2024. aasta määruse (EL) 2024/1620 (millega asutatakse Rahapesu ja Terrorismi Rahastamise Tõkestamise Amet ning muudetakse määruseid (EL) nr 1093/2010, (EL) nr 1094/2010 ja (EL) nr 1095/2010)[footnoteRef:1] artikli 63 lõiget 4, [1:  	ELT L, 2024/1620, 19.6.2024, ELI: http://data.europa.eu/eli/reg/2024/1620/oj.] 

–	võttes arvesse esimeeste konverentsi 22. oktoobri 2025. aasta otsust Euroopa Parlamendi esindajate ning muude isikute asutuste ja organite haldusnõukogusse ja muudele ametikohtadele nimetamise eeskirja kohta,
–	võttes arvesse kodukorda,
–	võttes arvesse majandus- ja rahanduskomisjoni ning kodanikuvabaduste, justiits- ja siseasjade komisjoni raportit (A10-0267/2025),
A.	arvestades, et määruse (EL) 2024/1620 artikli 63 lõikes 4 on sätestatud, et Rahapesu ja Terrorismi Rahastamise Tõkestamise Ameti juhatuse liikmed valitakse saavutuste, oskuste, teadmiste, usaldusväärsuse, tunnustatuse, rahapesu ja terrorismi rahastamise tõkestamise valdkonna kogemuste ning muu asjaomase kvalifikatsiooni alusel;
B.	arvestades, et Euroopa Parlament on võtnud endale kohustuse tagada liidu institutsioonide, organite ja asutuste juhtivatel ametikohtadel sooline tasakaal; arvestades, et kõik liidu ja liikmesriikide institutsioonid ja organid peaksid rakendama soolise tasakaalu tagamiseks konkreetseid meetmeid; arvestades, et Euroopa Parlament loodab saada tulevaste ametisse nimetamiste jaoks vähemalt kahest kvalifitseeritud kandidaadist koosneva nimekirja, et säilitada Rahapesu ja Terrorismi Rahastamise Tõkestamise Ameti juhatuses sooline tasakaal, nagu on osutatud määruse (EL) 2024/1620 põhjenduses 66;
C.	arvestades, et kooskõlas määruse (EL) 2024/1620 artikli 63 lõikega 4 võttis komisjon 12. novembril 2025 vastu Rahapesu ja Terrorismi Rahastamise Tõkestamise Ameti juhatuse liikme ametikohale kandideerijate nimekirja, mis koosnes ühest kandidaadist, ning esitas selle Euroopa Parlamendile;
D.	arvestades, et majandus- ja rahanduskomisjon ning kodanikuvabaduste, justiits- ja siseasjade komisjon hindasid Rahapesu ja Terrorismi Rahastamise Tõkestamise Ameti juhatuse liikme ametikohale esitatud kandidaadi sobivust, pidades eelkõige silmas määruse (EL) 2024/1620 artiklis 63 sätestatud nõudeid;
E.	arvestades, et majandus- ja rahanduskomisjon ning kodanikuvabaduste, justiits- ja siseasjade komisjon korraldasid 2. detsembril 2025 Henrica Maria Verbeek-Kustersi kuulamise, kus ta esines avasõnavõtuga ja vastas seejärel parlamendikomisjonide liikmete küsimustele;
F.	arvestades, et 9. detsembril 2025 võttis Rahapesu ja Terrorismi Rahastamise Tõkestamise Ameti haldusnõukogu vastu ettepaneku nimetada Henrica Maria Verbeek-Kusters Rahapesu ja Terrorismi Rahastamise Tõkestamise Ameti juhatuse liikmeks ning edastas selle ettepaneku Euroopa Parlamendile;
1.	annab nõusoleku Henrica Maria Verbeek-Kustersi nimetamiseks Rahapesu ja Terrorismi Rahastamise Tõkestamise Ameti juhatuse liikmeks;
2.	teeb presidendile ülesandeks edastada käesolev otsus nõukogule, komisjonile, Rahapesu ja Terrorismi Rahastamise Tõkestamise Ametile ning liikmesriikide valitsustele.

